
Quod  natura  cibum  cuique  animanti  propri- 
um tendat,  minime  mirum  est.  Exinde  igi- 
tur animalium  in  herbivora,  carnivora,  gra- 
nivora,  omnivora,  &c.  distinctio;  sed  hanc 
animalium  distributionem,  quasdam  desidera- 
re animadversiones,  merito  agnoscunt  Anato- 

Homo  sanus  et  bene  valens  plurimis  fungi 
officiis  est  vocatus ; igitur  multa  per  cutem 
sudore  feruntur,  multa  quoque  exhalatione 
interna  diriguntur,  et  excretionibus  diversis 
rejiciuntur ; actio  et  reactio  necessario  subse- 
quuntur, atque  inordinata  machina  exsuccum 
et  delassatum  corpus  ad  cibum  capiendum 
urget  et  incitat,  atque  hoc  qui  fovet,  perficit, 
nutrit  et  restaurat  corpus,  motum  vigoremque 
omnibus  partibus  impertiri  ac  elargiri  desti- 
• natur  seligere  necesse,  ut  sua  obiret  munera. 
Natura  sagax  et  provida  utilitatem  voluptati 
sociari  haud  dedignata,  appetitum  vivacem  et 
importunissimum,  qui  ad  cibum  sumendum 
invitat  et  impellit,  sua  quoque  voluptate  haud 
carere  voluit,  et  ita  “ miscuit  utile  dulci.” 
Vacuo  existente  ventriculo,  cibi  appetitus 
semper  non  est,  et  concursus  perfrequens  hu- 
jus inappetentiae  cum  signis  aliis,  sive  secun- 
dariis, sive  primariis,  vel  cum  animi  affectione, 
magnam  molestiam  quandoque  affert.  Cibi 
satietatem  afferre  intemperantiam  fatendum, 
hanc  quidem  rem  more  suo  pulchre  adstruit 

Professor  noster  Gregory,  “ Neque  tamen  sem- 
“ per  morbosa  habenda,  male  enim  de  appeti- 
“ tus  defectu  conquerantur  lielluones,  quorum 
“ corpus  mente  sanius,  cibum  quod  non  eget 
“ fastidit  et  respuit.”  Haud  desunt  animalia, 
quae  inediam  per  magnam  anni  partem  sus- 
tinere possunt,  e.  g.  Glis.  Ut  hoc  de  hiber- 
nante cantat  Martial. 

“ Quo  tempore  nil  nisi  somnus  alit.’3 

Cibum  ex  regno,  sive  vegetabili,  sive  ani- 
mali, derivari  necesse,  fossilia  sive  mineralia 
organisationi  animali  nimis  dissona  decompo- 
sitionem  subire,  et  ideo  nutritiva  evadere  re- 
cusant, variae  eorum  moleculae,  vinculo  adeo 
indissolubili  tenentur,  ut  etiam  succus  iste 
gastricus  parum  in  ea  polleat.  Ne  cibaria 
membranas  canalis  digestivi  afficiant,  est  con- 
sulendum ; quomodo  ratio  victus,  naturam 
hominum  lingit,  temperat,  et  immutat,  et  ali- 
quando corpus  ad  varias  aegritudines  dispo- 
nit, nobis  tradunt  medici.  Inter  alia  vitae 

genus  aegri,  studiose  pensare  debet  medicus 
therapeuticus  ; parentum  dispositionem,  so- 
lum natale,  clima,  sexum,  aetatem,  prius  cog- 
nitas habere  quam  alimenta  praescribuntur,  in- 
terest.  Qui  igitur  ex  paucissimis  admodum 
factis,  theoriam  universalem  stabilire  usur- 
pant, vel  qui  experimentis  sibi  ipsis  accingunt, 
ignorare  haud  debent,  quod  unum  incertum 
experimentum,  multis  copulatum  certis,  om- 
nia simul  incerta  reddat ; et  quod  a proposi- 
tione particulari,  ad  universalem  haud  valet 
argumentum ; nosse  quoque  expedit,  quod 
huic  est  amicum,  alteri  saepe  esse  inimicum ; 
si  ex  periculis  animalibus  institutis  aliquid 
deducendum  in  hominem,  necesse,  ut  ipsae 
animi  tranquillitati,  mutationi  victus  subitae, 
quantitati  cibi  saepe  in  excessum  cadenti,  in 
custodia  inclusioni,  sexui,  anni  tempori,  et 
aetati  attentio  fiat. 

Sed  alma  natura,  quae  opera  sua  omnia, 
ordine  certo,  constanti,  et  invariabili  regi, 
perfici,  associari,  et  conservari  voluit,  theorias 

male  appensas  nullisque  rationibus  sustenta- 
tas respuit,  et  vanas  reddere  placet.  Inqui- 
rendum si 

Imo.  Substantia  nutriens  unius  ejusdem- 
que  indolis,  atque  semper  proprietatibus  suis 
uniformis  est. 

2 do.  Quaenam  sunt  causae,  quae  ad  sub- 
stantiam alibilem  evolvendam  praecipue  fa- 
vent. 

Antiqui  plurimique  ex  recentioribus  rem 
alimentariam  ejusdem  semper  esse  generis 
existimant,  sed  hujus  quantitatem  variis  sub- 
stantiis existentem  quam  maxime  variare,  et 
ut  cibus  nutriens  evaderet,  necesse  ut  in  fe- 
culam reducatur ; alii  et  haud  parvi  nominis 
medici,  alendi  facultatem,  cuivis  fermento  in- 
gestis deposito  attribuunt. 

His  equidem  assumptis,  scepticum  me 
praebere  sum  inductus  ; utpote  pomis  exube- 

rans  terra,  variosque  alios  large  copiose  que 
sua  sponte  ferens  Iructus  solum,  desidiosum 
vitae  genus  agenti  agricolae  alimentum,  coe- 
lo sub  sereno,  subministrat ; dum  iteratus  et 
quandoque  tertiatus  campus  cultu  exhaustus, 
exactusque  vix  operario,  ad  vitam  sustentan- 
dum, parum  valens  tendit  alimentum,  et  qui- 
dam jejuna  aC  ingrata  terrd  aucupicem  exer- 
cere, et  ex  feris  seu  avibus  victum  eorum 
comparare  sunt  coacti,  vel  aqua  vicina  pisca- 
toribus laboris  haud  recusat  praemium ; at- 
que diversis  in  plagis,  cibus  compositione  e- 
jus  quam  varius  aliquid  assimilationi  propri- 
um exhibet ; igitur  ad  unicam  misturam  ci- 
bariis diversis  detectam,  proprietatem  associ- 
ationis attribuere,  quam  sit  difficile  ; et  reve- 
ra quando  plures  causae  ad  unum  effectum 
producendum  contribuunt,  suam  unicuique 
partem  assignare  haud  parvi  est  negotii. 

Antiquos  summa  esse  in  victu  temperan- 
tia, philosophorum  haud  secus  ac  poetarum 
nobis  scripta  tradunt.  Lucretius  de  victu  il- 

lius  temporis  simplici,  lib.  v.  canit,  haud  se- 
cus ac  Ovidius  Metam,  lib.  15. 

Olera  et  fruges  quae  solo  nascuntur,  ani- 
malia quotquot  terra  vescuntur,  atque  ordo 
spectatissimus  qui  volatu  praecipiti  per  aerem 
fertur,  ac  gens  piscatilis  qui  hinc  et  inde  a- 
quam  findunt,  mensis  imponuntur,  et  nobis 
eligendi  est  optio  ; nostri,  hanc  vivendi  ratio- 
nem temporis,  mores  in  consuetudinem  ver- 
tunt. Sed  medici  omnes  confitentur,  cibum 
simplicem  citra  magnam  artem  apparatum, 
tum  ad  vitam  sustentandam,  tum  ad  corpus 
reficiendum  et  restaurandum,  virtute  quadam 
propria  esse  inditum,  et  ut  ex  veterum  mo- 
numentis hauriri  et  addisci  posset,  tum  ad 
corpus  a morbis  vindicandum,  tum  ad  sanita- 
tem reducendam,  quam  maxime  esse  aptum. 
Ipsa  etiam  ratio  suggerit,  et  experientia  con- 
firmat, quantum  sit  ad  corporis  et  animi  uti- 
litatis integritatem,  ex  otiosa  et  laboris  exper- 
te vita,  hominem  gradatim  deducere,  et  cum 
labor  esuriem  induceret,  cibus  simplex  et  sa- 

nus  ad  famem  explendam,  quam  bene  con- 
venit. 

Magna,  integros  inter  populos,  quoad  vic- 
tum vivendique  consuetum  genus,  intercedit 
differentia ; discrimen  quod  ex  magna  parte 
ad  coeli  aerisque  statum  referendum ; seu 
terrae  atque  solo  quoque  remittendum.  Sed 
omnes  improvisas  mutationes  vivendi  ratione 
periculo  haud  egere  memoria  est  tenendum. 

Quot  quantaeque  ex  omni  parte  premunt 
difficultates,  quando  substantias  diversas,  reg- 
ni tum  vegetabilis,  tum  animalis.  Pro  ci- 
bario vulgo  exhibitas,  in  classes  distribuere, 
et  ex  proprietatibus  eorum  chymicis,  m ordi- 
nes quosdam  redigere  quaestio  est ; et  haec 
difficultas,  imperfectione  jam  existente  chy- 
miae  animalis,  augetur.  Etsi  enim  neoteiici 
quidam  gloriam  aucupari,  et  in  notitiam  ex 
suis  compertis  prodere  vellent,  attamen  quod 
de  his  experimentis  nuper  evulgatis  multum 
sit  obscuri  est  confitendum ; sed  forsan  qui 

sua  bene  cohaereret  et  connecteret  pericula, 
aliquid  ad  physiologiae  scientiam  conferat. 

Igitur  analysis  successive  fit  chemica  sub- 
stantiae quae  pro  cibo  datur,  postea  dentibus 
teritur,  saliva  penetratur,  per  oesophagum  in 
ventriculum  descendit,  illic  maceratur,  et  e- 
mollitur,  et  per  duodenum  se  dirigit,  ibi  no- 
vas mutationes  subiturae,  et  quae  denique  per 
intestina  exit. 

Quidam  alimentum  et  medicamentum  ea- 
dem sub  definitione  includere  vellent,  et,  ut 
volunt,  hoc  ab  illo  solummodo  ratione  prin- 
cipiorum quantitatis  discrepat.  Igitur,  quid 
sibi  substantiae  nutrientis  nomen  haberet  , in- 
quirendum ; et,  ut  facilem  et  expeditam,  ad 
hujus  quaestionis  examen,  viam  nobis  sterne- 
re possimus, 

1 mo.  Principia  diversa  quae  analysis  che- 
mica corpori  humano  attribuit,  succincte  sunt 
enumeranda. 

n 

2 do.  Cibaria  seu  ingesta  breviter  sunt  de- 
currenda, sed  necessaria  tractatus  inaugura- 
lis  contractio  quasdam  solummodo  seligere 
substantias  exigit. 

Musculi  liumani  vix  ac  ne  vix  quidem  ad- 
huc analysi  chemicae  sunt  subjecti ; sed  in 
bovis  carne,  principia  sequentia  agnoscunt 
plurimi  periculis  haud  paulum  versati  ; plu- 
rimam fibrinam,  multam  quoque  gelatinam, 
albumen,  extractum  animale,  phosphatem 
sodae,  phosphatem  ammoniae,  hydro-chlora- 
tem  sodae,  hydro-cliloratem  ammoniae,  phos- 
phatem calcis,  et  sulphatem  potassae,  analy- 
sin  jam  enuntiatam  nobis  praestant  Four- 
croy  et  Vauquelin.  Proust  acidum  pliospho- 
ricum  musculis  assignat,  sed  Berzelius  hunc 
acidum,  quadam  ex  carnis  mutatione,  prove- 
nire existimat.  Thenard,  quoddam  principi- 
um osmazomium  ex  suo  odore  nomen  acci- 
piens, refert. 

Cartilagini  albumen  et  quaedam  phospha- 
tis  calcis  vestigia  attribuuntur. 

Xendines  et  ligamenta  multum  gelatinis, 
et  paululum  phosphatis  calcis  et  hydro-chlo- 
ratis  sodae  et  potassae  praebent. 

Gelatina  magna  ex  parte  aqua  solubilis  te- 
lam cellularem  constituit.  Mucus  insolubilis 
epidermidem  componit. 

Cerebrum  humanum  secundum  Vauquelin, 
in  principia  sequentia  resolvitur,  nempe  in 
materiam  quam  maxime  albumini  similem, 
in  massam  subpinguem  spermaceti  haud  ab- 
similem, insuper  phosphatem  calcis,  phospha- 
tem  ammoniae,  et  phosphatem  sodae  cedit,  et 
sulphas  calcis  parce  admodum  detegitur. 
Phosphorus  semper  adest. 

Nulla  sunt  instituta  experimenta  ex  quibus, 
quaenam  sunt  principia  chemiea  quae  hepar 
componunt,  concludere  est.  Hic  fluida  quae- 

dam  animalia  quae  digestioni  inserviunt,  bre- 
viter percurrere  liceat. 

Saliva  chymicorum  periculis  nunquam 
submissa  est  pura,  sed  cum  muco  semper 
commista  reperitur.  Animalibus  carnivoris 
acris  atque  salina,  sed  homine  viscosa  et  insi- 
pida est,  et  principia  sequentia  cedit ; aquam, 
materiam  animalem  particularem,  mucum, 
hydro-chloratem  potassae,  hydro-chloratem 
sodae,  et  sodam.  Silentio  praetereundum  cen- 
seo principia  succo  pancreatico,  succo  gastri- 
co, bili  chemicis  concessa.  Hic  quidem  no- 
tare sufficiat,  succum  pancreaticum  salivae 
simplici  haud  differre  juxta  Thompson. 

Spallanzani  negat  acidi  sive  alcali  vestigia 
indiciis  chemicis  succo  gastrico  detegi  posse ; 
attamen  Goss  hac  secretione  acidum  agnos- 
cit; succum  gastricum  et  salivam  putrefactio- 
nem tardare  quibusdam  probavit  experimen- 
tis Reaumurius. 

Resina,  albumen,  materia  flava,  soda,  phos- 
phas,  sulphas  et  hydro-chloras  sodae,  et  phos- 
phas  calcis  in  bile  humana  juxta  Thenard  re- 
periuntur,  et  perpaullulum  admodum  oxidi 
ferri  hoc  humore,  idem  chemicus  inesse  pu- 
tat. Resinae  existentiam  in  bile  admittere 
haud  vult  Berzelius  ; in  graminivoris  aliud 
persaepe  reperitur  principium,  quod  Picro- 
mel  nominatur ; in  calculis  biliariis  qui  homi- 
nem affligunt,  haec  detegitur  substantia, 
quamvis  bili  est  aliena. 

Pericula  chemicis  in  sanguine  instituta, 
aquae  magnam  copiam,  albumen,  gelatinam, 
fibrinam,  phosphatem  ferri,  phosphatem  so- 
dae, phosphatem  ammoniae  colorans  et  sul- 
phur decelant;  quidam  in  sanguine  principium 
oxidum  magnesiae  admittunt. 

Aquam,  sacchari  lactis  magnam  copiam, 
cremor,  hydro-chloratem  sodae,  et  calcis, 
Parmentier  et  Deyeux  lacti  foeminae  attri- 
buunt. 

Urina . — Aquam,  uream,  sulphatem  potas  - 
sae  et  sodae,  hydro-chloratem  sodae,  phos- 
phatem  sodae,  hydro-chloratem  ammoniae, 
phospliatem  calcis,  et  silicem  continet.  Ex 
analysi  jam  allata  concludere  licet,  quasdam 
urina  deprehendi  substantias  sanguini  alienas. 
Urina,  animalium  a carne  cibum  ducentium, ut 
quidam  vellent,  sales  ammoniacos  magna  co- 
pia tradunt.  Sunt  qui  cerevisiam  phosphatis 
calcis  secretioni  favere  credunt,  sed  plurima 
admodum,  quae  hanc  assertionem  refellunt, 
sunt  facta. 

Home  plurimas  conjiciens  substantias  in 
ventriculum  receptas,  suos  effectus  in  corpus 
inducere,  priusquam  per  absorbentia  selecta 
fuerunt,  et  in  canalem  thoracicum,  ac  exinde 
in  sanguinem  effundi  possent.  Ut  aliquid 
huic,  quae  ad  absorptionem  respicit,  parti 
physiologiae,  contribueret,  quaedam  in  ani- 
malibus diversis  haud  secus  ac  in  homine  in- 
stituit experimenta. 

In  animalis,  ingestum  rlieum  palmatum 
ventriculum,  chemicis  notis  sanguine,  haud 
secus  ac  in  urina,  suam  manifestat  existen- 
tiam.  Insuper  rubia  tinctorum  in  idem  re- 
cepta organum,  in  sanguine,  et  exinde  in  uri- 
na, suam  prodit  praesentiam,  et  ut  ex  horum 
fluidorum  examine  ehem  ico  desumi  possint 
signa,  non  obstante  pylori  ligatura  animalis, 
hic  transmissus  fieri  indicatur.  Homine 
rheo  palmato  devorante,  mediante  prussiatis 
potassae  in  sero  sanguinis  haec  detegitur 
substantia ; atque  ex  ejus  experimentis  Home 
concludit,  substantias  diversas  periculo  sub- 
missas, per  vasa  brevia  suum  ad  lienem  diri- 
gere cursum,  * perquam  celere,  asparagus 
ingestus,  sui  odoris  sensum  ab  effluviis  ex  li- 
rina provenientibus,  membrana  pituitaria  im- 
pingit. 


* Nicholson’s  Journal,  1808. 

Jam  adductae  analysi,  hic  quam  nobis  sup- 
peditat, observationem  Berzelius  adjungere 
liceat ; scilicet  quod  omnia  fluida  quae  in  ani- 
malibus foras  eliminari  sunt  destinata,  seu 
fluida  excrementitialia,  ut  quidam  ea  desig- 
nare vellent,  ab  superante  acido  notantur. 
Dum  haec  quae  in  oeconomia  animali  plures 
ad  usus  sunt  accomodata,  alcalina  sint  annu- 
meranda. Haec  quidem  posteriora  fluida 
excremento  recrementitialia  appellentur. 

Phosphas  calcis,  phosphas  magnesiae,  phos- 
phas  ammoniae,  oxidum  ferri  et  manganesii, 
silex,  alumen,  et  gelatina  ossa  componunt 
humana. 

Ne  sim  longior,  principia  sequentia  in  ani- 
malibus sunt  detecta  ; albumen,  gelatina,  fi- 
brina, osmazomium,  oleum  crassum,  mucus, 
phosphorus,  sulphur,  phosphas  calcis,  hydro- 
cliloras  sodae,  et  variae  aliae  jam  enumeratae 
partes ; atque  ex  analysi  jam  allata  carptim 
percursa  intelligendum  est,  easdem  solidis  ae- 

que  ac  liquidis  inveniri  partes  constituentes ; 
ita  quamvis  nulla  nota  in  cruore  osmazomium 
agnoscitur,  attamen  ex  cruore  in  osmazomuim 
transitus  haud  tantam  navet  operam ; sed 
quaedam  principia  fluidis  quibusdam  sunt 
propria,  ita  butyrum,  et  saccharum  lactis  lac- 
te solum  deprehenduntur,  sed  forsan  merito, 
butyrum  lacte  praeexistere,  contenditur ; et 
haec  virtus  fluidi  a sanguine  diversi  separandi 
quibusdam  partibus  departita,  secretio  nomi- 
natur. 

Magnum  ad  nutritionis  notitiam  aperiret 
iter,  qui  ex  quonam  fonte  derivatur  azotum 
in  animalibus  detectum  statueret ; tendebant 
in  diversum  sententiae  hac  de  re  emissae. 
Sunt,  qui  alimenta  exhibita  azotum  evolvere 
volunt ; alii  hoc  inspiratione  introduci  con- 
tendunt tandem  quidam  sunt,  qui  vitae 
opere  gigni  credunt. 

Ad  hoc  igitur  argumentum  illustrandum 
quaedam  de  cibariis  dicere  liceat.  Et, 

Imo.  De  Vegetabilibus.  — Principia  quae 
nobis  praebent  vegetabilia,  ad  pauca  capita 
reduci  possent ; scopus  hujus  tractatus  qui- 
busdam advertere  exigit.  Sed  pauca  admo- 
dum huic  rei  consecrare  velim  verba. 

Imo.  De  amylo  aliquid  est  dicendum.  Fe- 
cula  seuamylumin  omnibus  vegetabilium  par- 
tibus reperitur,  et  ex  quacumque  parte  ex- 
trahitur, easdem  semper  sibi  vindicat  propri- 
etates ; ita  in  radicibus  et  trunco  detegitur, 
sed  cerealium  semen  praecipue  diligit.  Oryza, 
hordeo,  et  tritico  abundat,  et  leguminosa  per- 
plurima  feculam  praebent,  sed  oleum  quoddam 
subpingue  hoc  cum  principio  recondunt,  e- 
quidem  amylum  purum  et  sincerum  raro  ad- 
modum in  vegetabilibus  invenitur.  Eecula 
pura  in  aqua  tepida  macerata  gelatinae  ani- 
mali haud  parum  simulat.  Triticum,  avena,  et 
hordeum,  hanc  substantiam  pene  puram  no- 
bis tendunt.  Iodis  ope  amyli  agnosci  possit 
praesentia,  colore  quem  fluido  hoc  principio 
impregnato  communicat.  Viribus  deficien- 

tes  magnum,  ex  alimento  ab  orchide  compa- 
ratum quod  salep  designatum,  fructum  per- 
cipiunt. Si  daucus  carrotta,  et  solanum  tu- 
berosum flatulenti  recensentur,  hic  non  est 
objiciendus  in  amylum  defectus,  sed  feculae 
cum  aliqua  fermentationi  prona  substantia 
conjunctioni,  quandoque  saccharinum,  cum 
amylo,  principium  associatum,  hunc  dirigit 
effectum  ; aliquantulum  materiae  colorantis 
hanc  ventosam  qualitatem  quandoque  cor- 
rigit. 

Saccharum. — Plurimae  ex  classe  Monoeciae, 
ordine  Syngenesiae,hocaftatim  possident  prin- 
cipium sed  betonica  in  saccharina  qualitate, 
nullis  quae  hoc  sub  coelo  nascuntur  plantis, 
secunda  est,  gramina  quoque  tam  esculenta 
magna  copia  succum  saccharinum  cedunt. 

Saccharum  quod  plurima  nobis  vegetabi- 
lia large  et  copiose  exhibent  et  subministrant, 
in  animalium  prospera  valetudine  fruentium 
lacte,  solummodo  detegitur,  et  saccharum  ve- 

getale,  et  saccharum  animale  paucas  admo- 
dum proprietates  similes  habent,  prius  copio- 
se acidum  oxalicum  acido  nitrico  emittit.  Se- 
cundum mediante  eodem  acido,  acidum  oxa- 
licum parce  admodum  tradit.  Fermentatio 
alcoholica  prius  distinguit,  posteriore  haec 
produci  nequit  fermentatio. 

Gluten  chemicis  fibrinae  quam  maxime  af- 
fine merito  recensetur,  pani  proprietatem 
suam  nutritivam  impertit. 

Gunimi,  saccharum, amylum,  oleum  vegeta- 
bile, et  multo  plus  oxigenii  quam  substantiae 
animali  tribuitur,  possident. 

In  praesens,  aliquid  de  regno  animale  est 
dicendum.  Et 

Imo.  De  Albumine. — Albumen  ex  chylo, 
sanguine,  seu  synovia  extrahatur,  sed  ex  ovi  al- 
bo praecipue  derivatur.  Calori  submissum 
in  massam  duram  et  firmam  coit.  De  hujus 


DE  RE  ALIMENTARIA. 


21 


efiectus  causa,  parum  inter  se  consentiunt 
auctores,  hujus  principii  vis  nutriens  omnibus 
merito  admittitur.  Carbon,  oxigen,  et  liy- 
drogen,  elementa  ejus  constituentia  sunt  con- 
scripta. Gelatina,  quae  restaurandi  vi  quam 
maxime  pollet,  in  musculis,  tendinibus,  et  in 
ossibus  invenitur. 

Fibrina  musculorum,  haud  secus  ac  san- 
guinis, pars  est  agnoscenda. 

Osmazomiumcum  gelatina  associatum  sem- 
per  carne  detegitur.  Ei  existentiam  separa- 
tam pauci  admodum  attribuunt  chemici. 


Quidam  prae  caeteris  carni  accomodantur 
apparatus.  Ita  vitulina,  agnina,  et  omnium 
juniorum  animalium  caro,  suam  ob  viscosita- 
tem assa  est  anteponenda.  Bubula  saepe  ad- 
modum elixa  mensae  imponitur,  sed  quando 
cum  vegetabilibus  est  immista  digestionem 
magis  promovet.  Ex  frixis  in  ventriculum 
receptis,  ingrata  fit  cardialgia,  et  ranciditas 

quae  ex  frixorum  ingestione  quandoque  per- 
cipitur, butyro  est  attribuenda  quibus  obdu- 
cuntur. 

Salsamenta  et  fumo  siccatae  carnes  impe- 
tiginibus favent,  sed  parce  admodum  sump- 
tae concoctionem  accelerant. 

Ex  jam  allatis  haud  ambigitur,  quantum 
oeconomiae  humanae  est  accomodatus  ipse 
cibus  animalis,  qui  hujus  compositioni  prope 
admodum  accedit ; sed  quando  vegetabilibus 
ipsa  commista  est  caro,  multo  magis  nutriens 
evadit. 

Vegetabilia  quaedam  alimento  sufficere  ho- 
mini, ac  valens  nutrimentum  praebere  expe- 
rientia ipsa  satis  testatur.  Ita  Hibernus, 
quem  operoso  labore  totam  expendere  diem, 
dura  pauperies  diraque  necessitas  exigunt,  ra- 
dicibus solani  tuberosi  vitam  sustinet,  et  si- 
tim aqua  quiescere  discit.  Sed  non  obstan- 
te hoc  vivendi  modo,  valetudinem  seram  us- 

que  ad  aetatem  sustentat.  Pietatis  servan- 
tissimi  a carnibus  quibusdam  sibi  ipsis  injun- 
gunt abstinentiam.  Haec  austeritas  aliquid 
ad  cupiditates  coercendas,  ut  opinio  eorum 
fert,  contribuit.  Equidem  continentia  a sub- 
stantia animali  solummodo  per  unam  septi- 
manae diem,  multum  ad  sanitatem  conferrat. 
Atque  haec  a quodam  alimenti  genere  in- 
terdictio, antiquos  inter  multum  est  usitata, 
ac  religiosis  quorundam  populorum  statutis 
connectitur,  et  Juvenal  scrupulum  liunc  quo- 
rundam tradit, 

Nefas  illic  foetum  jugulare  capellae 

Carnibus  humanis  vesci  licet. 

Haec  est  objicienda  in  vegetabilia  culpa, 
quod  in  ventriculum  sumpta,  in  acidum  ten- 
dunt, et  quod  parum  materiae  nutrientis 
comprehendunt.  Herbivora,  haud  secus  ac 
carnivora  animalia  azotum  continens  ingerunt 
pabulum,  sed  ut  paucae  admodum  plantae 
hunc  aerem  possident,  forsan  haud  temere 

concluditur,  azotum  herbivoris  alimentum 
haud  praeberi.  Sed  inquirendum  est,  utrum 
omnivoris  azotum,  principium  vere  nutriens 
est  aestimandum. 

Hunc  in  finem  Magendie  canes  ad  quae- 
dam subjecit  tentamina,  industria  ac  magna 
solertia  facta.  Animal  hoc  ut  medicus  iste 
admonet,  cibo  vegetabili  haud  secus  ac  ani- 
mali alitur  et  nutritur,  substantias  quasdam 
magna  cum  cura  selegit,  quae  azoto  carere 
judicantur,  tamen  nutritivae  vulgo  aestiman- 
tur, hae  omnes  saccharo  competunt  conditio- 
nes. 

Adjicit  Magendie  “ J’ai  mis  un  petit  chien 
“ g'i'os  et  bien  portant  a Pusage  du  suere 
“ blanc  tres  pur  pour  tout  aliment,  et  de  l’eau 
“ distillee  pour  boisson  il  avait,  de  1’un  et  de 
“ 1’autre  a discretion.”  Diebus  triginta  duo, 
quam  experientia  ingreditur,  mors  e medio 
tollit  animal.  In  cadavere  sunt  detecta  siffna 
sequentia,  scilicet  musculi  emaciati,  ventriciu 

lus  contractus,  et  intestina  extenuata  et  valde 
reserrata  erant. 

Bilis  examini  submissa  Picromel  monstrat. 
Faeces  nullum  azotum  praebuere.  Urina  in- 
dolem alcalinam  manifestat ; acidus  uricus  de- 
tegi nequit,  nullus  obtineri  potest  phosphas. 
Duo  in  sa  celiarum  facta  pericula,  huic  jam 
allato  similem  reddunt  effectum,  nisi  quod  vi- 
ta paulo  diutius  producta  fuit.  Exinde  con- 
cludit horum  experimentorum  auctor,  sac- 
charum  cani  sufficiens  haud  tendere  alimen- 
tum. 

Oleum  olivae  ac  gummi  parum  valens 
exhibent  alimentum,  secundum  Magendie, 
utpote  azoto  carentes,  variae  substantiae 
periculo  submissae  in  chymum  reducun- 
tur, et  in  chylum  elaborantur  colore  aliquan- 
tulum varianti,  sicut  haec  aut  illa  animali 
porrigitur  substantia  alimentaria.  His  igi- 
tur ductus  experimentis,  Magendie  putat  me- 
dicum, quando  calculorum  formationem  im- 

pedire  vel  sistere  agitur,  in  id  incumbere,  ut 
alimentis  azoti  destitutis  acidi  urici  genera- 
tioni obstaret ; ac  hunc  in  finem,  cibum  ani- 
malem laboranti  interdicere  necesse  est,  ac 
diuretica  large  et  copiose  praescribere. 

Secretiones  equidem  omnes,  qui  in  anima- 
le conficiuntur,  uno  ex  fluido  communi  pro- 
venire existimantur,  ita  sanguis  arteriosus 
omnibus  organis  secernentibus,  elementa  flu- 
ido separando  necessaria  subministrat,  sed 
vis  nervosus  hujus  ad  functionis  exercitatio- 
nem quoque  contribuit.  Ad  bilem  gignen- 
dum, materiam  suppeditat  ista  vena  por- 
tarum, quae  hoc  in  casu  arteriae  im- 
plet munus.  Glandularum  structura  tanto- 
pere varians,  humoris  secreti  discrepantiae 
rationem  redderet,  et  plaga,  cibus  assumptus, 
secretioni  qualitates  novas  adderet,  et  equi- 
dem natura,  quibusdam  in  regionibus,  quae- 
dam nutrientia  prodigare  voluit,  quae  aliis 
denegantur,  et  haud  immerito  ipsum  victum 
mores  et  indoles  ipsis  communicare  populis 

peculiares  asseritur ; ita  segnes  et  inertes 
sunt  regionum  calidarum  incolae. 

Magendie,  ut  mihi  videtur,  conclusionem 
paululum  incautam  ex  ejus  experimentis  du- 
cit. Canem  animal  esse  omnivorum  admit- 
tere non  possum,  quamvis  enim  hoc  animal 
panem  quandoque  devorat ; attamen,  ut  ex 
Linnaei  definitione  constat,  leguminosis  limi- 
tari nequit  hoc  animal  immerito  contendit  Ma- 
gendie, urinam  animalium  carnivororum  sales 
nonnullos  uricos  continere,  ut  ex  analysi  hu- 
jus secretionis  quibusdam  scientia  chymica 
quam  maxime  versatis  facta  constat.  Ani- 
malium carne  vescentium  urina  persaepe  ab- 
unde praebet  sales  ammoniacos.  Quibusdam 
in  regionibus  saccharum  incolis  magnam  per 
anni  partem  alimentum  tendit. 


Plures  igitur  sunt  rationes  quae,  hanc  azoto 
virtutem  exclusive  nutrientem,  quo  minus  ad- 
huc admittatur,  obstant. 


28 


DISSERTATIO  MEDICA 


Timeo,  caeco  impetu,  me  quosdam  hac 
dissertatione  consignare  errores,  rem  tantope- 
re disputationibus  irretitam  seligendo;  sed 
vestram,  Professores  dignissimi,  quibus  prima 
medicinae  principia  hausi,  et  quorum  scriptis 
sive  lectionibus  quicquid  scio,  acceptum  re- 
ferro,  indulgentiam  peto. 


FINIS. 


